Middelsstore (ca. 6 - 7 millimeter), avlange, halvblanke, gulbrune eller rødbrune bladbiller. Oversiden er grovt og spredt punktert. Antennene er tynne, halvparten så lange som kroppen. Pronotum er rundet, mye bredere enn langt, bredest omtrent i midten. Dekkvingene er nokså jevnbrede, betydelig bredere enn pronotum, med kraftig, delvis radvis punktering. Bein er noe kraftige, lårene på forbeina med en skarp tann på undersiden.